Title: El Full de Càlcul OpenOffice Calc
Course: Informàtica per a Cicle Superior

Index

Aquí trobaràs uns petits resums que t'explicaran coses que ja saps de l'OpenOffice Calc i altres que t'ajudaran a ampliar el que ja coneixes.

Què és l'OpenOffice.Calc?

L'OpenOffice.org Calc és un gestor de fulls de càlcul lliure que forma part del paquet ofimàtic OpenOffice.org, disponible sota la llicència LGPL.

El Calc és similar al Microsoft Excel i inclou unes característiques similars a aquest, a més d'algunes de noves, entre les quals destaquen un sistema automàtic per definir sèries per a gràfics basades en la disposició de les dades de l'usuari, la capacitat d'exportar fulls de càlcul directament al format PDF...

Tot i que el Calc és capaç d'obrir i modificar fitxers en format de Microsoft Excel, el format per omissió de l'OpenOffice.org 2.0 Calc és l'OASI OpenDocument (ODF). El Calc també és capaç d'obrir i desar arxius en molts altres formats.

Tria la opció correcta:
A quin programa s'assembla l'OpenOffice Calc?

- Microsoft Excel
Feedback: Correcte, tal i com indica el seu nom, l'Excel és el full de càlcul de la casa Microsoft.
- Microsoft Word
Feedback: No, no, mira-t'ho bé.
- Pdf Creator
Feedback: No, repassa els apunts.

Com introduir dades

Per introduir dades al full de càlcul simplement hem de seleccionar la cel·la on volem posar les dades i començar a escriure, per defecte en obrir l'openoffice.calc la cel·la A1 ja és seleccionada.

Quan el contingut que introduïu dins una cel·la no hi cap, envaeix la cel·la següent, si hi ha lloc.

Si no hi ha lloc, el contingut retorna a la seva cel·la mostrant un petit triangle sobre el qual podeu fer clic per desplegar el contingut.
Text estès
Text plegat

Digues si és certa o falsa aquesta afirmació:
La llargada del text que escrivim al calc és indiferent ja que sempre es veu el text.

- Vertader
Feedback: No, no, mira-t'ho bé...
- Fals
Feedback: Correcte!!! Una cel·la que ja està escrita no deixarà que el text de la cel·la anterior li pugui passar per sobre.

Introduir una fórmula

Un full de càlcul permet fer càlculs amb valors continguts a diferents cel·les. Amb una fórmula indiqueu quines operacions es faran amb els valors dipositats a les cel·les que assenyaleu.

Qualsevol operació que vulgueu fer amb un full de càlcul ha de portar el símbol Funció al davant. Si dins una cel·la escriviu una operació qualsevol, per exemple =3+2, i feu un clic a la tecla Retorn. Veureu com, dins la cel·la, es mostra el resultat, 5.

De la mateixa manera podem operar amb les cel·les, imagineu que a la cel·la A4 teniu el valor 15 i a la cel·la A5 tenim 6, si a la cel·la A6 escrivim =A4-A6 i apretem enter, automàticament ens donarà 9 com a resultat.

Les fórmules permeten fer càlculs amb els valors introduïts a les cel·les. Si una fórmula fa referència a una cel·la, canviant el valor de la cel·la, canvia automàticament el resultat de l'operació, que es mostra a una altra cel·la.

Fórmules bàsiques:

Donades les cel·les C3 i E3, voleu:

Sumar els valors de les cel·les:
a la cel·la on voleu que es mostri el resultat, escriviu la fórmula =C3+E3

Restar els valors de les cel·les:
a la cel·la on voleu que es mostri el resultat, escriviu la fórmula =C3-E3

Multiplicar els valors de les cel·les:
a la cel·la on voleu que es mostri el resultat, escriviu la fórmula =C3*E3

Dividir els valors de les cel·les:
a la cel·la on voleu que es mostri el resultat, escriviu la fórmula =C3/E3

Contesta:
Quin símbol hem d'escriure abans d'introduir una fórmula?

- =
Feedback: Molt bé!!

Copiar i enganxar fórmules

Podeu seleccionar una o diverses cel·les, copiar-les i enganxar-les a un altre lloc. Si les cel·les que voleu enganxar tenen fórmules, s'actualitzaran a la cel·la nova.

Un exemple: si la fórmula que copieu de la cel·la A9 és:

=SUMA(A2:A8)

i l'enganxeu a la cel·la B9, automàticament es modifica per:

=SUMA(B2:B8)

Per copiar una fórmula, seleccioneu la cel·la i feu:

Control + C o aneu al menú Editar | Copiar

Per enganxar la fórmula que heu copiat:

Control + V o aneu al menú Editar | Enganxar
Una altra manera molt més pràctica de fer l'acció de copiar i enganxar és seleccionar la cel·la que conté la fórmula i arrossegar la selecció cap a altres cel·les estirant del petit quadrat negre del vèrtex inferior dret. Quan deixeu anar el ratolí, la fórmula s'adapta i s'actualitza amb els identificadors de les altres cel·les.

Contesta:
Quantes maneres o possibilitats tenim per copiar i enganxar una fórmula?

- 3
Feedback: Correctíssim!Segueix així.
- 2
Feedback: No, no, conta bé...

Modificar les cel·les

Com hem pogut veure en un altre lloc de la lliçó, les cel·les no sempre poden mostrar el seu contingut.
Per que això no passi podeu modificar l'amplada de les columnes o l'alçada de les files situant el cursor a l'encapçalament de les columnes o de les files i arrossegant la línia.

Si a la capçalera feu doble clic sobre la línia, la columna automàticament s'adapta a l'amplada òptima, la de la cel·la més plena. El mateix passa amb les files, que s'ajusten a l'alçada òptima.
També podeu modificar l'amplada de la columna i l'alçada de fila seleccionada a través dels menús Formato | Columna i Formato | Fila.

Digues si és vertader o fals:
Arrossegant la linea d'encapçalament d'una cel·la cap a la dreta, faré que aquesta cel·la i la seva fila sigui més alta.

- Fals
Feedback: Molt bé!!! Correcte, estirant cap els costats fem les columnes i cel·les més amples, no més altes.
- Vertader
Feedback: No, no està bé, per fer més alta una fila o una cel·la, hem d'estirar la linea cap abaix, no cap als costats!!

Formatar les cel·les

Per defecte, quan a una cel·la introduïu contingut, el text se situa a l'esquerra i les xifres se situen a la dreta.

Podeu canviar l'alineació per defecte seleccionant les cel·les i fent clic amb el botó dret. Al menú contextual, escolliu l'opció Formatear celdas. També hi podeu accedir des del menú Formato | Celdas. La finestra que s'obre, Formato de celdas, us permet configurar moltes opcions de format. Feu un clic a la pestanya Alineación.

A Horizontal, escolliu si voleu alinear a l'esquerra, dreta, centre, justificat...

A Vertical, escolliu si voleu alinear el text de manera que se situï a la part superior, central o inferior d'una fila.

A Ángulo teniu l'opció d'inclinar la selecció amb l'angle que indiqueu. Marcant l'opció Disposición vertical, el contingut de la cel·la, lletres o nombres, s'haurà de llegir de dalt a baix.

Per donar format a les cel·les: font, color de la font, color de fons, marc...

Primer, seleccioneu les cel·les on voleu aplicar el format i, a continuació, aneu al menú Formato | Celdas. També hi podeu accedir fent clic amb el botó dret sobre la selecció i escollint l'opció Formatear celdas del menú contextual. S'obre la finestra Formato de celdas. Podeu escollir:

- Format dels números, com s'ha comentat abans.
- Font: tipus de lletra, estil i mida. Mostra una previsualització a la mateixa finestra.
- Efectes de font: diferents tipus de subratllat, color del subratllat, tipus de ratllat, color de la font, relleu, contorn, ombra... Mostra una previsualització a la mateixa finestra.
- Alineació, com s'ha comentat abans.
- Marc: disposició de les línies, estil, distància del text...
- Fons: escollir entre 91 colors.

Tria la resposta correcta:
El full de càlcul entre les possibilitats d'alinear el text a esquerra, dreta, centrat o justificat també el pot posar segons un angle. En quin angle podem posar el text?

- 45º
Feedback: No, no només en 45...
- 90º
Feedback: No, mira bé la imatge del resum...
- En qualsevol dels 360º que té la circunferencia.
Feedback: Correcte!!!

Inserir un gràfic.

A partir de les dades d'un full de càlcul, podeu crear un gràfic.

Primer, seleccioneu les cel·les que s'inseriran al gràfic.A continuació, activeu la icona de la barra d'eines Insertar diagrama, o bé aneu al menú Insertar | Diagrama.

Fixeu-vos que el cursor mostra una creu i un petit diagrama , que indica que podeu selecccionar l'àrea del full on voleu que s'ubiqui el diagrama. Més endavant, podreu modificar les mides, o bé canviar el diagrama de lloc. Un cop seleccionada l'àrea del diagrama, s'obre la finestra de l'assistent Formateado automático diagrama. L'assistent consta de quatre finestres de diàlegs on podeu anar indicant les característiques del diagrama.

Al primer diàleg, automàticament es mostren totes les cel·les que heu seleccionat. Marqueu si voleu que les etiquetes que informen dels conceptes (nom dels continguts) siguin els de la primera columna seleccionada, els de la primera fila o les dues opcions. Feu clic al botó Següent.

Al segon diàleg, escolliu un tipus de diagrama. Si a la previsualització voleu veure el text amb els conceptes i la llegenda, marqueu aquesta opció. Indiqueu si voleu les dades en files o columnes. Feu clic al botó Següent. Si més endavant voleu canviar alguna opció, podreu tornar enrere.

Al tercer diàleg, indiqueu si voleu una variant per al tipus de diagrama que abans heu escollit.

A l'últim diàleg, escriviu un títol per al diagrama i indiqueu si voleu que es mostri la llegenda. Com podeu veure als exemples, algunes opcions s'activen o no en funció del tipus de diagrama que abans hàgiu escollit. Finalment apreteu el botó Crear.

Respon:
Des que apretem el botó d'inserir un gràfic, quants diàlegs ens informen dels passos a seguir fins finalitzar el gràfic?

- 3
Feedback: No, no...
- 4
Feedback: Correcte!!!