Title: El Processador de Text Open Office Writer
Course: Informàtica per a Cicle Superior

ÍNDEX DE El Processador de Text OpenOffice Writer

Què és l'OpenOffice.Writer

El Writer és el processador de textos de l’OpenOffice.org, equivalent al Word del Microsoft Office. Ateses les seves característiques, potència i opcions, permet crear des de documents senzills fins als documents més complexos que pot crear un usuari
expert en ofimàtica. Els fitxers creats amb el Writer tenen l’extensió *.odt i poden ser oberts amb tots els paquets ofimàtics compatibles amb el format de document
OpenDocument. El Writer pot obrir i crear documents compatibles amb Microsoft Word.

Fés memòria sobre què és i què pot fer l'OpenOffice Writer, després contesta aquesta pregunta:

És veritat o fals que l'openoffice writer pot crear o obrir documents compatibles amb el Microsoft Word?

- Veritat
Feedback: Molt bé, és veritat; i no tant sols pot treballar amb format *.doc (microsoft word) sinó que també pot crear arxius *.pdf.
- Fals
Feedback: Fés un repàs del que has llegit i torna a provar!

Formatació i Edició d'un text.

Com explicàvem abans, el Writer és un processador de text. Això vol dir que aquest programa està pensat per escriure textos o modificar-los, canviar la presentació del text, forma de les lletres, color, subratllat, posar el text a la dreta, a l'esquerra, centrat... Per fer tots aquests canvis que anomenem formatació i edició d'un text, podem utilitzar els menús dels que disposa el programa o les barres de botons d'eines on trobarem diferents botons associats a una tasca concreta.
Els canvis de formatació i edició es poden realitzar abans o després d'escriure el text. Si ho fem abans, a través del menú o amb els botons de les barres d'eines, seleccionem totes aquelles opcions amb que volem que surti escrit el text; si ho volem fer després, primer hem de seleccionar el tex amb el ratolí i després activem a través dels menús o els botons de les barres d'eines tot aquells canvis que volem aplicar al text seleccionat.

En un document ja escrit volem canviar el títol de posició, seria correcte seleccionar primer el títol i després apretar el botó de l'alineació que volem donar-li?

- Correcte
Feedback: Bona feina, veig que poses atenció al que llegeixes.
- Incorrecte
Feedback: Repassa el text i torna-ho a provar de nou.

Les Tabulacions.

Les tabulacions són unes marques amb les que definim l'espai on volem posar el cursor per fer que el text d'un document ens quedi amb una alineació determinada. Per posar el cursor a la tabulació que volem hem d'apretar la tecla TAB.

Hi ha 4 tipus de tabulacions, esquerra per escriure des de l'esquerra cap a la dreta, centrada (aquesta reparteix a banda i banda el número de lletres de la paraula), decimal (realitza la mateixa funció que la centrada però alineant la , dels nombres decimals; enters a la esquerra, decimals a la dreta) i la dreta (per escriure de la dreta cap a la esquerra).
Fixa't a les imatges per veure les diferents formes de posar les tabulacions al Writer, ho podem fer des de la regla, o bé des del menú Format i seleccionant la opció Paràgraf, un cop dins aquest menú hem de seleccionar la pestanya tabuladors. Una opció més és triar l'omplenament, aquesta opció s'utilitza molt per fer les pàgines dels índexs.

Quants tipus de tabulacions té el processador de text Writer?

- 4
Feedback: Molt bé!, Recorda quines són: esquerra, centrada, decimal i dreta.
- 3
Feedback: Torna-ho a provar...
- 5
Feedback: No, no... Et recomano tornar a llegir el resum.

Numerar les pàgines.

Quan realitzem un document o treball que conté varies pàgines, per guanyar amb presentació i facilitar la feina les persones que l'han de fer servir per buscar informació tenim una opció dins el processador de text per poder numerar les pàgines que composen el nostre treball. Aquesta opció es realitza en dos passos, el primer pas és des del menú insertar (inserir) seleccionem la opció peu de pàgina i predeterminat, automàticament veurem que el processador de text ens habilita un quadre a la part baixa de la pàgina (peu de pàgina) i que el cursor és dins d'aquest quadre; el segon pas és des del mateix menú inserir seleccionar la opció camps i dins aquest triem números de pàgina, podrem veure que a cada pàgina del treball se li assigna un número. Per modificar aquest número de pàgina en forma o posició l'hem de seleccionar fent doble clic a sobre o passant per sobre d'ell amb el ratolí com si seleccionéssim una part del text, llavors el podrem modificar i canviar de lloc amb l'ajut dels botons d'alineació del text, per posar-lo a la dreta, a la esquerra o centrat en la pàgina. Per defecte el writer comença a numerar a la primera pàgina amb el número 1, a no ser que se li indiqui per exemple que la primera pàgina és la portada i que la segona és l'índex, llavors aquestes dues pàgines no les numera i comença a numerar a la tercera pàgina del treball.

Mireu algunes captures del menú insertar.

Amb quin número comença a numerar, per defecte, el Writer les pàgines d'un treball?

- 1
Feedback: Fantàstic, veig que hi poses molta atenció.
- 2
Feedback: torna-ho a provar
- 3
Feedback: No, no....
- 4
Feedback: No t'ho has mirat bé, torna a repassar!

Les Taules.

Són moltes les situacions escolars on s’utilitza un quadre de doble entrada per
anotar la informació. Les llistes de classe de qualsevol mena, els horaris, les taules
de multiplicar o el calendari tenen aquesta organització.
Les taules són una manera de crear un quadre de doble entrada amb un
processador de text. Les taules estan formades per files i per columnes, les files són els quadres en direcció horitzontal, i les columnes soón els quadres en direcció vertical. Cada quadre de forma individual és anomenat cel·la.
Per insertar una taula al Writer hem d'anar al menú taula, seleccionem la opció insertar i taula. Llavors al menú següent podem indicar el nombre de files i columnes que formaran la taula.

Un cop inserida la taula, si cliquem dins de qualsevol cel·la veurem que s'activa la barra taula, des d'aquesta barra podem fer altres modificacions a la taula com per exemple afegir o eliminar files i columnes, canviar el gruix de les linees que defineixen les cel·les, i pintar el fons de les cel·les amb ajut del botó de farciment (botó del pot de pintura) i triant el color que volem.

Digues si és correcta o falsa la següent afirmació:

Les columnes són aquelles cel·les que van en sentit horitzontal.

- Falsa
Feedback: Molt bé! Les columnes són les cel·les en vertical, les horitzontals són les files.
- Correcta
Feedback: Crec que no has mirat bé el text, repassa'l!

Inserir una imatge.

Per posar una imatge dins un document creat amb el Writer tenim 3 opcions:

1ª Opció: Anem al menú inserir, seleccionem la opció imatge i seguidament apretem sobre des d'un fitxer. Un cop seguida aquesta ruta podrem buscar la carpeta on tinguem guardat un fitxer d'imatge, seleccionem aquest fitxer i apretem a d'Acord o Acceptar.

2ª Opció: Podem aprofitar la galeria d'imatges que té el propi Writer; a la barra d'eines podem trobar un botonet que ens obre aquesta galeria.

Un cop oberta la galeria, podem seleccionar a la part de l'esquerra el tema del qual necessitem una imatge i quan trobem la que volem, només l'hem d'arrossegar de la galeria al full de treball.

3ª Opció: Podem utilitzar copiar i enganxar, per seleccionar qualsevol imatge que podem cercar a Internet en un buscador com ara el Google, la copiem i la enganxem al full de treball del Writer. Amb aquesta opció de vegades, si utilitzem els menus de copiar i enganxar, no s'enganxa la imatge; quan això passa podem fer servir la opció d'enganxar fent servir unes tecles del teclat Ctrl+V, a la vegada que apretem el Ctrl apretem la V.

Tria la resposta correcta a aquesta pregunta:

Quina combinació de tecles podem fer servir per enganxar una imatge copiada a Internet o en un altre programa?

- Ctrl+C
Feedback: No, aquesta es fa servir per copiar!
- Ctrl+V
Feedback: Molt bé, segueix així i treuràs el 10!
- Ctrl+B
Feedback: No, aquesta combinació és per posar la lletra en negreta.

Els enllaços d'hipertext.

Un enllaç, hiperenllaç o hipervincle és un element de referència o de navegació en un document que condueix a una altra secció del mateix document o a qualsevol altre recurs. És a dir un element que es troba dins el document de text i que clicant sobre ell ens porta de forma automàtica a un nou lloc, una altra pàgina del document, a una pàgina web, a una imatge...
Els enllaços són utilitzats per facilitar l'accés dels lectors d'un document a una nova informació que pot ser important, que pot complementar o aclarir allò que s'està llegint.
Tenim dues maneres de posar els enllaços:

La més comuna i ràpida, utilitzada per enllaçar a pàgines web, és escriure directament l'enllaç de la pàgina web al Writer, si escrivim per exemple http://www.google.cat automàticament el writer canviarà de color la lletra i si passem per sobre amb el ratolí ens indicarà que si apretem la tecla ctrl i a la vegada cliquem l'enllaç, el posarà en marxa i ens obrirà la pàgina web en un navegador.

Una altra forma, més lenta, però també la que té més opcions; podem escriure qualsevol text, el seleccionem i apretem el botó hiperenllaç de la barra d'eines,

I en el menu següent podem seleccionar on ha d'anar l'enllaç, a Internet, a un correu, a un altre document guardat, o una altra pàgina del mateix document, en el cas d'internet, escriurem al destí l'enllaç de la web que volem. D'aquesta manera clicant sobre aquesta part del text automàticament ens obrirà la web que li hem indicat.

Tria la resposta:

Quina és l'acció que realitza un hiperenllaç?

- Conduir-te a una altra secció del mateix document o un altre recurs.
Feedback: Fantàstic!
- Canvien de color la lletra del text.
Feedback: No, crec que vas equivocat!
- Corregeix les faltes del text.
Feedback: No, no, torna a repassar la lliçó.

Correcció Ortogràfica.

Una de les millors eines que disposa un processador de text és el corrector ortogràfic. Gràcies a ell podem saber si quan escrivim un text ho fem de forma correcta o necessitem corregir alguna possible falta d'ortografia.
La manera de fer-ho és senzilla i ràpida; tant aviat com el corrector detecta una falta, assenyala la paraula que està mal escrita, normalment hi posa un subratllat ondulat de color vermell sota la paraula. Què hem de fer nosaltres? Clicar sobre la paraula amb el botó dret del ratolí i veurem un menu on ens apareixen una o varies possibilitats de canvi per aquella paraula que hem escrit malament. Si només tenim una opció no tenim cap dubte, on podem dubtar una mica és quan tenim més d'una opció; llavors dependrà del nostre criteri el triar una paraula escaient pel text del treball, aquí som nosaltres els que hem de saber si porta accent, com el porta, si enlloc d'accent és una dièresi,... i triar la que creiem correcta. Si encara dubteu, no us penseu dos cops mireu el diccionari, llegiu el significat i trieu la més convenient pel vostre escrit.

Contesta:
Com ens assenyala el processador de text si una paraula no és escrita correctament?

- Amb un subratllat de color verd.
Feedback: No, aquesta opció la utilitza per faltes sintàctiques, dues paraules juntes, una coma separada per un espai, ...
- Amb un subratllat ondulat de color vermell.
Feedback: Sí senyor, fantàstic! Aquesta era la bona, així ens indica on tenim una paraula escrita malament.

Final de la ramificació